《吴季子墓》
元代·白珽

圣人如日月，下照无党私。
藏珠与韫玉，所得自华滋。
恭惟吴季子，夙稟明睿姿。
近取子臧节，远绍泰伯基。
两以大国让，廉风起蛮夷。
观乐义已烛，挂剑心如饴。
时方尚诈力，子独恪且只。
时方事寇攘，子独甘弃遗。
孔子不到吴，闻风重赍咨。
佳城介申浦，采地亦在兹。
特书寄余哀，岂不遐迩思。
惋惋龙蛇翥，皎皎星日垂。
禹世怀道义，取舍实系之。
寄言邦之人，无但岘首悲。

作者简介：白珽（1248—1328），字廷玉，元钱塘（今杭州）人。原是四明名儒舒少度的遗腹子，后为钱塘人白某收作嗣子。白珽工诗赋，曾与当时名士结社，称“月泉吟社”。他的诗，题材多为描绘自然秀丽风光、农村田园生活，也有反映民生疾苦及时政的。